Subject: Sisendipalve ja kutse infoseminarile: Euroopa Komisjoni sõidukite CO2 ja raskeveokite CO2 standardite määruste muudatusettepanekud
From: "Eliise Merila" <[email-masked]>
Cc: "Mariann Leps" <[email-masked]>
Date: Wed, 7 Jan 2026 18:06:21 +0200

Head koostööpartnerid!

Euroopa Komisjon avaldas hiljuti 
<https://transport.ec.europa.eu/transport-themes/action-plan-future-automotive-sector/automotive-package_en> 
autotööstuse paketi osana ettepanekud 
<https://eur-lex.europa.eu/legal-content/EN/TXT/?uri=CELEX%3A52025PC0995> 
sõiduautode ja kaubikute CO2 heitestandardite määruse ning 
<https://eur-lex.europa.eu/legal-content/EN/TXT/?uri=CELEX%3A52025PC0784> 
raskeveokite CO2 heitestandardite määruse sihistatud muudatuste kohta.

Komisjoni ettepanek näeb ette täiendavaid paindlikkusi, et toetada tööstust 
ja suurendada tehnoloogilist neutraalsust, kuid tagada samal ajal tootjatele 
prognoositavus ning säilitada selge turusignaal elektrifitseerimise suunas. 
Kui 2023. a rakendunud sõidukite ja kaubikute CO2 standardite määrus nägi 
sisus ette sisepõlemismootoritega autode ELi turule tootmise lõpetamist, 
siis uue ettepaneku järgi peavad alates 2035. aastast autotootjad järgima 
90% heitgaaside vähendamise sihttaset, ülejäänud 10% heitkogusest on 
võimalik kompenseerida Euroopa Liidus toodetud madala süsinikuheite 
sisaldusega terase või e‑kütuste ja biokütuste kasutamise kaudu. See 
tähendab, et ka pärast 2035. on Euroopa Liidu turule võimalik toota uusi 
pistikhübriide, kerghübriide ning sisepõlemismootoriga sõidukeid, samuti 
sõiduulatuse pikendajaid. Lisaks vähendatakse väikeste tarbesõidukite heite 
vähendamise sihttaset aastaks 2030 50%-lt 40%-ni. Ettepanekuga uuendatakse 
sõidukite märgistamist, märgistus kajastab sõiduki heidet ja kütuse- ning 
energiatarbimise näitajaid ning laieneb ka kasutatud autodele. Raskeveokite 
CO2 standardite määrusele tehakse sihistatud muudatus andmaks paindlikkust 
2030. aasta eesmärkide täitmiseks, millega võimaldatakse tootjatel koguda 
enne 2030. aastat rohkem heitekrediite kui kehtiva määruse alusel.

Komisjoni pressiteate leiab: Komisjon võtab meetmeid kestliku ja 
konkurentsivõimelise autotööstuse rajamiseks 
<https://ec.europa.eu/commission/presscorner/detail/et/ip_25_3051>

Ettepanekut arutatakse edasi liikmesriikide vahel EL Nõukogus ja Euroopa 
Parlamendis. Mõlemad institutsioonid koostavad ettepanekute kohta oma 
positsiooni, misjärel asutakse kolmepoolsetesse läbirääkimistesse.

Oleme huvitatud osapooltele korraldamas 15.01 kl 13 infoseminari, et 
ettepanekuid lähemalt tutvustada. Kohtumise kalendrikutse leiab manusest 
ning liituda on võimalik ka otse järgmiselt lingilt: 
<https://teams.microsoft.com/l/meetup-join/19%3ameeting_YmUyYzA4YzMtMzk0Zi00MzI2LTk0ODQtOWYwYWFjODcxOWRh%40thread.v2/0?context=%7b%22Tid%22%3a%22982d5054-1b3c-4a65-9351-3c842ea4ca12%22%2c%22Oid%22%3a%2203bb59a1-cece-491d-9dcb-3305b087a04f%22%7d> 
Liitu koosolekuga kohe

Ettepaneku kohta on kavas koostada Vabariigi Valitsuse seisukohad, milleks 
palume ka teie arvamusi tähtajaga 21.01 ([email-masked] 
<mailto:[email-masked]> ; 
[email-masked]).  Seisukohtadega on kavas jõuda 
Vabariigi Valitsuse istungile veebruaris.

Tagasisidet ootame näiteks alltoodud küsimuste kohta, kuid tervitatavad 
kindlasti ka muud tähelepanekud:

- Milline on sektori hinnang biogaasi kättesaadavusele ja jätkusuutlikkusele 
olukorras, kus seda arvestataks üha enam ka sõiduautode segmendis?

- Milliseid mõjusid näete ettepaneku jõustumisel Eesti turule, sh tarbijate 
ostuotsustele, sõidukite kättesaadavusele ja erinevate jõuallikatega 
sõidukite kasutuselevõtule?
- Kuidas hindate ettepaneku võimalikku mõju Euroopa sõidukitootjate 
rahvusvahelisele positsioonile, arvestades kiiresti muutuvat globaalset 
turukeskkonda ja erinevate piirkondade tehnoloogilist arengutempot?

- Milliseid täpsustusi või kohandusi peaksite vajalikuks, et ettepanek 
sobituks paremini Eesti oludega, sh arvestades meie turu eripära ja 
autotööstuse puudumist?

Lugupidamisega,

Eliise Merila
EL teemade valdkonnajuht | Välissuhete osakond

Head of EU affairs | Department of International Affairs
+372 626 2843 |  <mailto:[email-masked]> 
[email-masked]
Kliimaministeerium | Suur-Ameerika 1, 10122 Tallinn, Eesti
 <http://www.kliimaministeerium.ee> www.kliimaministeerium.ee